Fiskistofa hefur tekið saman upplýsingar um fiskafla og aflaheimildir íslenskra skipa á árinu 2007 . Til samanburðar eru upplýsingar um fiskafla undanfarinna þriggja ára . Um bráðabirgðatölur er að ræða fyrir árið 2007 . Afli íslenskra skipa á árinu 2007 er áætlaður 1.401 þúsund lestir . Það er 78 þúsund lesta aukning frá fyrra ári sem var það slakasta frá 1991 . Mestur var aflinn 1997 eða 2.199 þúsund lestir . Þorskaflinn 2007 var 23 þúsund lestum minni en 2006 . Ýsuaflinn jókst hinsvegar um 13 þúsund lestir . Botnfiskaflinn dróst saman um 30 þúsund lestir frá árinu 2006 . Afli uppsjávartegunda var 899 þúsund lestir 2007 sem er 104 þúsund lestum meiri afli en 2006 . Munar þar mest um að loðnuafli var 124 þúsund lestum meiri en 2006 . Síldarafli jókst um 26 þúsund lestir frá fyrra ári . Mesta athygli vekur samt tæplega 37 þúsund lesta makrílafli , en makríll er nýr nytjastofn á Íslandsmiðum . Rækjuaflinn 2007 var aðeins 2 þúsund lestir og hefur ekki verið minni í 40 ár . Hörpudiskveiðar voru engar á árinu . Humarafli var um 2 þúsund lestir . Miðað við fast verð dróst aflaverðmæti saman frá árinu 2006 . Hækkað afurðaverð gerði hinsvegar meira en að vega á móti rýrari afla . Afli í þúsundum lesta . Tölur miðast við afla upp úr sjó ( óslægðan fisk ) . Tölur fyrir árið 2007 eru bráðabirgðatölur . * ) Afli minni en 500 tonn Aflamark í Norðuríshafsþorski , úthafskarfa , norsk-íslenskri síld , kolmunna og rækju af Flæmingjagrunni miðast við almanaksár . Í töflu til hliðar koma fram aflaheimildir og afli 2007 . Nokkuð vantaði upp á að Íslendingar fullnýttu aflaheimildir í fisktegundum sem við nýtum í samvinnu við aðrar þjóðir . Af fimm tegundum voru aðeins fullnýttar þorskaflaheimildir í Barentshafi . Að meðtöldum leyfilegum flutningi aflaheimilda milli ára má segja að aflaheimildir í norsk-íslensku síldinni hafi líka verið nýttar að fullu . Úthafskarfaheimildir skiptast í tvennt . Heimildir " innan línu " voru fullnýttar en heimildir " utan línu " voru ekki nýttar . Aflaheimildir ársins í kolmunna voru vannýttar . Íslensk skip nýttu ekki aflaheimildir í rækju á Flæmingjagrunni á árinu 2007 . Úthlutað aflamark og afli árið 2007 Norðuríshafsþorskur 7 7 Afli og aflaheimildir eru í þúsundum lesta ( óslægt )